Cicero blev ved tilbagekomsten i efteråret 57 f.Kr. hyldet af en stor mængde, men magtkampene var intensiverede og Cicero manglede støtter i senatet. Clodius skabte utryghed ved at terrorisere Roms gader, men blev dræbt året efter af Milos [[gladiator]]er på [[Via Appia]]. Cicero forsvarede Milo i en mordsag anlagt af Clodius' slægtninge, men tabte den. Skønt sagen blev tabt, er talen ''[[Pro Milone]]'' af flere anset som hans mesterværk. Milo måtte gå i eksil i [[Marseilles|Massilia]], indtil han vendte tilbage for at skabe yderligere problemer under borgerkrigen.<ref> Cicero: Pro Milone; Plutarch (100 e.kr)</ref>
 
Cicero levede nu delvis tilbagetrukket fra det politiske liv, men fungerede som en slags rådgiver for Cæsar, mens denne førte krig i Gallien. Nogle filologer konkluderer deraf, at Cicero var opportunist og gik mod sine egne principper om at forsvare republikken.<ref>Høeg (1964);Rawson (1984)</ref> I sine breve begrunder Cicero sine handlinger med, at han nu – efter i mange år at have forsvaret republikken – måtte tænke på sin egen sikkerhed.
Jura Filosofi Historie Død Retorik Kriminalitet